НАРЕДБА

ЗА ГРОБИЩНИТЕ ПАРКОВЕ В ОБЩИНА СМЯДОВО

Раздел І

Общи положения
 Чл.1. Тази Наредба урежда управлението и вътрешния ред в гробищните паркове на територията на община Смядово,реда и условията за погребения, ползването и благоустрояването на гробните места и свързаните с тази дейност услуги.

Чл.2. Гробищните паркове са обществените терени със специално
предназначение.
 Те са общинска собственост по силата на чл.140, във връзка с
чл.17, алинеи 2 и 4 от Конституцията на Република България и на чл.3, ал. 2,точка 2 от Закона за общинската собственост.

Чл.3. Създаването на нови и разширяването или закриването на действащите гробищни паркове и гробища на територията на община Смядово става с решение на Общински съвет – Смядово. 

Чл.4. /1/ Паркоустройственият гробищен план се приема от Общинския
експертен съвет по устройство на териториите и се одобрява със заповед на Кмета на община Смядово.
 
     /2/ С плана по предходната алинея се определят главните и второстепенни алеи на гробищния парк, гробните парцели и местата на урновите стени /ако бъде предвидено изграждането на такива/. Парцелите се разделят на редове. Редовете и гробовете се
отделят с междинни пътеки.

     /3/ Урнови стени,както и урнови гробове, могат да се създават във всички гробищни паркове и гробища на територията на гр.Смядово, съобразно с утвърдените проекти по ал.1. 

    /4/ Допуска се обособяването на отделни парцели за различните религиозни общности и етнически групи.

Раздел II 

Управление

Чл.5. Гробищният парк и гробищата на територията на гр.Смядово иОбщината,както и намиращите се в тях сгради и съоръжения,общинскасобственост,се управляват и поддържат от Общината от съответните длъжностни лица.

Чл.6. /1/ С решение на Общинския съвет, община Смядово поема разходите за обикновено погребение на трупове с неидентифицирана самоличност,на самотни граждани без близки и роднини, бездомни, безпризорни, настанени в заведения за социални услуги и при възникване на особени случаи. 

     /2/  Услугите по предходната алинея се заплащат от Общината срещу издадена фактура на физическото или юридическото лице, извършило, погребението. Редът за издаване и осребряване на фактурите се определя от Кмета на община Смядово.

 Чл.7./1/ Дейностите по охрана, осветление, почистване и поддържане на алеите и сградния фонд и предоставяне на платени услуги, свързани с предназначението на гробищния парк се осъществяват от лицата по чл.5.

     /2/ Юридическото лице по чл.5 е отговорно за опазване на обществения ред на територията на гробищния парк, както и на общинската и личната собственост на гражданите.

Чл.8. Общинската администрация:

 1. Съгласува деня и часа на погребението и гробното място за покойника.  2. Води регистъра на покойниците за гробищния парк, по парцели и гробни места. 
 3. Събира и отчита гробищните такси по ЗМДТ. 

Раздел III

Гробни места и тяхното ползване

Чл.9. По регулацията си гробищният парк се дели на гробни полета
/квартали/,в които се оформят гробните места по редици и колони.

Чл.10. Размерите на гробните места са определени от Наредба №21 за
Хигиенните изисквания за изграждане и поддържане на гробищни паркове и погребване и пренасяне на покойници./ДВ бр.92 от 20.11.1984 год.,изм.Решение № 10655 от 26.11.2002г.на ВАС на РБ бр.113 от 03.12.2002 г./ 

Чл.11. /1/ С полагането на покойник в гроб за наследниците му по закон или завещание се поражда правото на гробоползване.

       /2/ Правото на гробоползване е за вечни времена.

/3/ Желаещите могат да откупят гробно място по определена такса от ОбС 

Чл.12 /1/ Правото на ползване на обикновен гроб,както и на фамилна
гробница обхваща:
 
1. Извършване на последващи погребения в него /нея/ по реда и при условията на тази Наредба. 
2. Поставяне на временни или на трайни надгробни знаци: паметник, рамка,фотокерамични портрети с лика и изписване името на покойника с датите на раждането и смъртта му. 
3. Засаждане на декоративни цветя и треви. 
4. Извършване на траурни и възпоменателни обреди. 

    /2/ Действията по индивидуалното благоустрояване на отделни гробове и на фамилни гробници от ползвателите им или от инициативни граждански комитети и организации се съгласува с лицето по чл.5. 
Чл.13. В гробищния парк повторни погребения /полагане на друг покойник в обикновен гроб/ се разрешават след изтичането на 8 години от предишно полагане
на покойник. 

Раздел IV

Погребения

Чл.14. /1/ В гробищните паркове на населените места от Общината се погребват лица с адресна регистрация в съответното населено място, както и лица, живяли при своите близки в тези населени места,и неидентифицирани трупове.

     /2/ Покойници - чужди граждани, починали на територията на община Смядово, могат да бъдат погребани в гробищния парк на съответното населено място. 

Раздел V

Обществен ред в гробищните паркове

Чл.15. Посещения в гробищните паркове се допускат: 

 1. За времето от 1 април до 30 септември
     - от 7.00 до 20.00 часа. 
 2. За времето от 1 октомври до 31 март
-	от 8.00 до 18.00 часа. 

Чл.16. В районите на гробищните паркове се забранява: 

 1.посещението на деца под 14-годишна възраст, ако не са съпроводени от пълнолетни лица; 
 2.влизането с превозни средства,освен когато с тях се обслужват инвалиди, болни или възрастни немощни хора и по предназначение; 
 3. въвеждането на кучета, на домашни и други животни; 
 4. приготовляването на циментови,бетонови и варови разтвори по алеите и пътищата, без разрешение на лицето по чл. 5; 
 5. отсичането на дървета без съответното разрешение. 

Чл.17. Не се разрешава извън определените за целта
места: 

1. изхвърлянето на хранителни и други отпадъци и увяхнали цветя; 
2. паленето на огън и изгарянето на отпадъци; 
3. разлепването и поставянето на некролози, афиши, реклами, съобщения и др.подобни; 
4. засаждането наплодни и високостеблени декоративни и дървета в парцелите и на гробните места.Ако има такива – същите се премахват без предупреждение от лицето по чл.5. 

Чл.18. /1/ Ползвателите на гробните места са длъжни да поставят трайни надгробни знаци и да ги поддържат в добър вид. 

       /2/ Към ползвателите на гробни места,които са откупени за вечни времена преди влизането в сила на тази Наредба,важи изискването да бъдат благоустроени и да се поддържат в добър вид. 

      /3/ Изоставени,изпочупени и неподдържани временни гробни знаци се отстраняват от гробните места от лицето по чл.5. 

Чл.19. В гробищните паркове се допуска извършването на граждански услуги от еднолични търговци или от търговски дружества с предмет - погребална и траурна дейност след съгласуване с лицето по чл.5. 

Раздел VI

Контрол и санкции

Чл.20.  /1/ За нарушения по раздел V от Наредбата се налага глоба в размер от 5 до 150 лв. 
        /2/Установявянето на нарушенията и налагане на административните наказания се извършват по реда на ЗАНН.

Наредбата е приета от Общински съвет – с решение № 42 по протокол № 6 на 16.03.2004г.от заседание на 0 ОбС на основание чл. 22 ал. 1 от ЗМСМА.

ГГ/ГГ